CELEX: 52014JC0015
Language: mt
Date: 2014-04-07
Title: Proposta Konġunta għal REGOLAMENT TAL-KUNSILL li jemenda r-Regolament (KE) Nru 147/2003 dwar ċerti miżuri restrittivi fil-każ tas-Somalja

|
			
		
		
		52014JC0015
		
			Proposta Konġunta għal REGOLAMENT TAL-KUNSILL li jemenda r-Regolament (KE) Nru 147/2003 dwar ċerti miżuri restrittivi fil-każ tas-Somalja /* JOIN/2014/015 final - 2014/0126 (NLE) */
			
				
		
		
			
			   	MEMORANDUM TA’ SPJEGAZZJONI
(1)                   
Ir-Regolament tal-Kunsill (KE) Nru 147/2003
dwar ċerti miżuri restrittivi kontra s-Somalja[1] jimponi projbizzjoni
ġenerali fuq l-għoti ta’ pariri tekniċi, assistenza,
taħriġ, finanzjament jew għajnuna finanzjarja relatati ma’ attivitajiet
militari lil kwalunkwe persuna, entità jew korp fis-Somalja.
(2)                   
Fil-5 ta' Marzu 2014, il-Kunsill
tas-Sigurtà tan-Nazzjonijiet Uniti (KSNU) adotta
r-Riżoluzzjoni 2142 (2014) li tafferma mill-ġdid l-embargo
fuq l-armi fuq is-Somalja u li ġġedded sal-25 ta' Ottubru 2014
id-determinazzjoni tiegħu li l-embargo tal-armi ma japplikax għal
konsenji ta' armi, munizzjoni jew tagħmir militari jew l-għoti ta'
pariri, għajnuna jew taħriġ, intenzjonati unikament
għall-iżvilupp tal-Forzi tas-Sigurtà tal-Gvern Federali tas-Somalja
biex jipprovdu sigurtà għan-nies tas-Somalja, ħlief f'dak li
għandu x'jaqsam ma' konsenji ta' ċerti oġġetti kif stipulat
fl-anness tar-Riżoluzzjoni 2111 (2013) li jirrikjedu
approvazzjoni bil-quddiem mill-Kumitat tas-Sanzjonijiet stabbilit skont
ir-Riżoluzzjoni 751 (1992). Ir-Riżoluzzjoni
tal-KSNU 2142 (2014) timmodifika wkoll il-ħtiġijiet
tan-notifika fir-rigward tal-konsenji ta' armi, munizzjoni jew tagħmir
militari jew l-għoti ta' pariri, għajnuna jew taħriġ
lill-Forzi tas-Sigurtà tas-Somalja, kif ukoll il-proċedura
għall-eżenzjoni fir-rigward tal-konsenji tal-oġġetti
stipulati fl-anness tar-Riżoluzzjoni 2111 (2013).
(3)                   
Il-Kunsill wasal biex jadotta deċiżjoni
li temenda d-Deċiżjoni 2010/231/PESK skont
ir-Riżoluzzjoni 2142 (2014).
(4)                   
Hija meħtieġa aktar azzjoni mill-Unjoni
sabiex jiġu implimentati xi wħud minn dawn l-emendi.
(5)                   
Ir-Rappreżentant Għoli tal-Unjoni
għall-Affarijiet Barranin u l-Politika ta’ Sigurtà u l-Kummissjoni Ewropea
jipproponu li jemendaw ir-Regolament (KE) Nru 147/2003 skont dan.
2014/0126 (NLE)
Proposta Konġunta għal
REGOLAMENT TAL-KUNSILL
li jemenda r-Regolament (KE) Nru 147/2003
dwar ċerti miżuri restrittivi fil-każ tas-Somalja
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 215
tiegħu, 
Wara li kkunsidra d-Deċiżjoni
tal-Kunsill 2010/231/PESK tas-26 ta’ April 2010 dwar
miżuri restrittivi kontra s-Somalja u li tħassar il-Pożizzjoni
Komuni 2009/138/PESK[2],
Wara li kkunsidra l-proposta konġunta mir-Rappreżentant
Għoli tal-Unjoni għall-Affarijiet Barranin u l-Politika ta' Sigurtà u
mill-Kummissjoni Ewropea,
Billi:
(1)       Ir-Regolament tal-Kunsill
(KE) Nru 147/2003 tas-27 ta' Jannar 2003 dwar ċerti miżuri
restrittivi kontra s-Somalja[3]
jimponi projbizzjoni ġenerali fuq l-għoti ta’ pariri tekniċi,
assistenza, taħriġ, finanzjament u għajnuna finanzjarja relatati
ma’ attivitajiet militari lil kwalunkwe persuna, entità jew korp fis-Somalja.
(2)       Fil-5 ta' Marzu 2014,
il-Kunsill tas-Sigurtà tan-Nazzjonijiet Uniti (KSNU) adotta
r-Riżoluzzjoni 2142 (2014) li tafferma mill-ġdid l-embargo
fuq l-armi fuq is-Somalja u li ġġedded
sal-25 ta' Ottubru 2014 id-determinazzjoni tiegħu li
l-embargo tal-armi ma japplikax għal konsenji ta' armi, munizzjoni jew
tagħmir militari jew l-għoti ta' pariri, għajnuna jew
taħriġ, intenzjonati unikament għall-iżvilupp tal-Forzi
tas-Sigurtà tal-Gvern Federali tas-Somalja biex jipprovdu sigurtà
għan-nies tas-Somalja, ħlief f'dak li għandu x'jaqsam ma'
konsenji ta' ċerti oġġetti kif stipulat fl-anness
tar-Riżoluzzjoni 2111 (2013) li jirrikjedu approvazzjoni
bil-quddiem mill-Kumitat tas-Sanzjonijiet stabbilit skont ir-Riżoluzzjoni 751 (1992).
Ir-Riżoluzzjoni tal-KSNU 2142 (2014) timmodifika wkoll
il-ħtiġijiet tan-notifika fir-rigward tal-konsenji ta' armi,
munizzjoni jew tagħmir militari jew l-għoti ta' pariri, għajnuna
jew taħriġ lill-Forzi tas-Sigurtà tas-Somalja, kif ukoll
il-proċedura għall-eżenzjoni fir-rigward tal-konsenji
tal-oġġetti stipulati fl-anness
tar-Riżoluzzjoni 2111 (2013).
(3)       Fil-... ta' April 2014
il-Kunsill adotta d-Deċiżjoni tal-Kunsill 2014/.../PESK[4] li temenda
d-Deċiżjoni 2010/231/PESK skont ir-Riżoluzzjoni
tal-KSNU 2142 (2014). 
(4)       Uħud minn dawn l-emendi
jaqgħu fil-kamp ta' applikazzjoni tat-Trattat dwar il-Funzjonament
tal-Unjoni Ewropea u għalhekk hemm bżonn ta' azzjoni regolatorja
fil-livell tal-Unjoni sabiex jiġi implimentat, partikolarment
bil-għan li tiġi żgurata l-applikazzjoni uniformi tiegħu mill-operaturi
ekonomiċi fl-Istati Membri kollha.
(5)       Ir-Regolament tal-Kunsill
(KE) Nru 147/2003 għalhekk għandu jiġi emendat skond dan,
ADOTTA DAN IR-REGOLAMENT:
Artikolu 1
Ir-Regolament (KE) Nru 147/2003 huwa
emendat kif ġej:
L-Artikolu 2a(e) jinbidel b'dan li ġej:
              '(e) l-għoti ta’ finanzjament,
għajnuna finanzjarja, pariri tekniċi, għajnuna jew
taħriġ relatat ma’ attivitajiet militari, ħlief f’dak li
għandu x’jaqsam mal-punti stipulati fl-Anness III, jekk
jintlaħqu l-kundizzjonijiet li ġejjin: 
(i) l-awtorità kompetenti kkonċernata tkun
iddeterminat li tali finanzjament, għajnuna finanzjarja, parir tekniku,
għajnuna jew taħriġ huma maħsuba biss
għall-iżvilupp tal-Forzi tas-Sigurtà tal-Gvern Federali tas-Somalja biex
jipprovdu sigurtà għall-poplu tas-Somalja; u
(ii) tkun saret notifika lill-Kumitat stabbilit
b'paragrafu 11 tar-Riżoluzzjoni 751 (1992) tal-Kunsill tas-Sigurtà
tan-Nazzjonijiet Uniti mill-Gvern Federali tas-Somalja jew, b'mod alternattiv,
mill-Istat Membru li jkun qed jipprovdi l-iffinanzjar, l-għajnuna
finanzjarja, il-pariri tekniċi, l-għajnuna jew it-taħriġ,
minn tal-inqas ħamest ijiem bil-quddiem ta' kull għotja ta' tali
ffinanzjar, għajnuna finazjarja, parir tekniku, għajnuna jew
taħriġ intenzjonati biss għall-iżvilupp tal-Forzi
tas-Sigurtà tal-Gvern Federali tas-Somalja biex jipprovdu sigurtà
għall-poplu tas-Somalja, skont il-paragrafi 3 u 4
tal-UNSCR 2142 (2014); 
Artikolu 2
Dan ir-Regolament jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 24, 29.01.2003, p. 2.
[2]               ĠU L 105, 27.04.2010, p. 17.
[3]               ĠU L 24, 29.01.2003, p. 2.
[4]               ĠU L …